CIG BBVA: O momento da verdade é chegado(Enquisa de insatisfacción)
O momento da verdade é chegado
(Enquisa de insatisfacción)
Nestes días imos ter a oportunidade de cumprimentar a «Enquisa de satisfacción de empregado 2014» que persegue, segundo a empresa, que o BBVA siga sendo «o mellor lugar para traballar», e dende a CIG querémosvos pedir que a fagades. Pero non como nos están a pedir dende algúns ámbitos, senón coa verdade, de cara, con rigor… é o único xeito de facela. Non permitades que as vosas respostas sexan mornas, ou que ao non cubrila deixedes esta oportunidade de que a realidade brille no resultado. É responsabilidade de todos e todas que os problemas, que os hai e os coñecemos de sobra, saian á luz sen trabas.
Aquí non se está avaliando o teu xefe/xefa directo/a, nin a túa oficina. É o propio banco, o seu estilo de dirección de persoas o que está en cuestión. E non permitades que, coa ausencia da vosa voz, poidan manipular máis doadamente os resultados, amosando unha realidade que estades fartos e fartas de saber como é, empregando a enquisa para os seus propios fins e non para mellorar o clima laboral na empresa.
Estamos satisfeitos/satisfeitas coa empresa? Coas xefaturas? Coa retribución? Coa carreira profesional? Coa calidade de vida? Co noso traballo? Lendo estas sinxelas preguntas, na nosa cabeza inmediatamente temos claras as respostas.
Comunicado 140929 [.pdf • 32 kB]
Estas a ler... "O momento da verdade é chegado
(Enquisa de insatisfacción)".
Etiquetas: avaliación , BBVA , carreira-profesional , conciliación , emprego , enquisa , escaseza-medios , retribución-variable , RR.HH , saúde-laboral , xefatura
Publicado o 29 de setembro de 2014